บริษัท  ดีดี คาร์เซอร์วิส  จำกัด
34/7-9  ซอยโชคชัยร่วมมิตร  ถนนวิภาวดีรังสิต  แขวงจอมพล  เขตจตุจักร  กรุงเทพฯ  10900
โทร: 0-2277-3509, 0-2276-2876, 0-2275-9366  แฟ็กซ์: 0-2276-1216

[image: image1.emf] 


                                      
  

วันที่ 24 มกราคม พ.ศ. 2563
เรียน  ผู้อำนวยการสำนักบริหารทรัพย์สิน
เรื่อง  ชี้แจงรายละเอียดการซ่อมรถ
ตามที่ท่านได้ให้ทางบริษัทดีดี คาร์เซอร์วิส จำกัด ดำเนินการตรวจสอบรถยนต์ของสำนักงานศาลยุติธรรม ยี่ห้อ ISUZU หมายเลขทะเบียน 98-4184 เนื่องจากเครื่องยนต์ดับสตาร์ทไม่ติด ตามใบส่งมอบรถราชการ งานตรวจเช็ค/ดำเนินการซ่อมรถยนต์เลขที่ 023 ลงวันที่ 6 มกราคม พ.ศ. 2563 นั้น ทางบริษัทฯ ได้ดำเนินการตรวจสอบและเสนอราคาให้ท่านตามใบเสนอราคาเลขที่ 63/010142 ยอดเงินรวมภาษีมูลค่าเพิ่มเป็นจำนวน 66,531.53 บาท (หกหมื่นหกพันห้าร้อยสามสิบเอ็ดบาทห้าสิบสามสตางค์) 
บริษัทฯ ได้ตรวจสอบแล้วพบว่าเครื่องยนต์มีความร้อนขึ้นสูง ส่งผลให้เครื่องยนต์ได้รับความเสียหาย (เครื่องน็อค) ซึ่งจำเป็นต้องเปลี่ยนอะไหล่ตามรายการที่นำเสนอดังนี้
1. หัวลูกสูบเบี้ยว (รูปภาพที่ 1) จึงมีความจำเป็นต้องเปลี่ยนอะไหล่ตามรายการที่ 6-7  
2. ปลอกสูบเป็นรอยสึก (รูปภาพที่ 2) เนื่องจากรอยสึกมีไม่มาก บริษัทฯ พิจารณาแล้วเห็นว่าไม่มีความจำเป็นต้องเปลี่ยนใหม่ สามารถขัดได้ จึงได้เสนอตามรายการในใบเสนอราคารายการที่ 10 -14 และ 19 (งานโรงกลึง)
3. ปะเก็นฝาสูบ (รูปภาพที่ 3) เสื่อมสภาพ จำเป็นต้องเปลี่ยนตามรายการที่ 2
4. ฟรีปั๊มพัดลม ไม่มีแรงหมุน (รูปภาพที่ 4) จำเป็นต้องเปลี่ยนตามรายการที่ 3
5. หม้อน้ำอุดตัน (รูปภาพที่ 5) ซึ่งตรวจสอบแล้ว สามารถล้างซ่อมได้ ไม่จำเป็นต้องเปลี่ยนใหม่ ตามรายการที่ 1
6. ท่อยางหม้อน้ำตัวบน, ตัวล่าง และวาวล์น้ำเสื่อมสภาพ (รูปภาพที่ 6 – 8) มีความจำเป็นต้องเปลี่ยนใหม่ ไม่สามารถซ่อมได้ตามรายการที่ 4, 5, และ 8
7. ปั๊มน้ำเสื่อมสภาพ (รูปภาพที่ 9) จำเป็นต้องเปลี่ยนตามรายการที่ 9
8. รายการของเหลวอื่นๆ เป็นรายการที่จำเป็นต้องเปลี่ยนถ่ายใหม่เนื่องจากมีการถอดรื้อเครื่องยนต์ออก
ทั้งนี้การเสนอราคาดังกล่าว เป็นการพิจารณาตรวจสอบตามมาตรฐาน และเป็นการเน้นซ่อมที่ตรงจุด มิได้เป็นการเปลี่ยนอะไหล่ทุกชิ้นส่วนดังเช่นศูนย์บริการซึ่งจะมีราคาค่าใช้จ่ายที่สูงกว่ามาก และจากประสบการณ์การการทำงานของบริษัทฯ ที่มากกว่า 25 ปี บริษัทฯ มั่นใจว่าสามารถดำเนินการซ่อมรถยนต์ของท่านให้เรียบร้อยและใช้งานได้เป็นอย่างดี โดยที่บริษัทฯ รับประกันการทำงานตามรายการที่เสนอเป็นระยะเวลา 6 เดือน 
จึงเรียนมาเพื่อโปรดพิจารณา
    
ขอแสดงความนับถือ
                                                        
 (นายธนธร    พิพัฒน์พัลลภ)

